ᱯᱩᱨᱩᱞᱤᱭᱟᱹ ᱯᱚᱞᱤᱴᱮᱠᱱᱤᱠ

ᱯᱩᱨᱩᱞᱤᱭᱟᱹ ᱯᱚᱞᱤᱴᱮᱠᱱᱤᱠ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱵᱳᱝᱜᱟᱵᱟᱨᱤ ᱴᱚᱴᱷᱟ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱯᱚᱞᱤᱴᱮᱠᱱᱤᱠ ᱠᱟᱱᱟ᱾ ᱑᱙᱕᱗ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱯᱚᱞᱤᱴᱮᱠᱱᱤᱠ ᱫᱚ ᱟᱹᱰᱤ ᱢᱟᱨᱟᱝ ᱡᱟᱭᱜᱟ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱢᱟᱨᱮ ᱯᱚᱞᱤᱴᱮᱠᱱᱤᱠ ᱠᱚ ᱢᱩᱸᱫᱽ ᱨᱮ ᱠᱮᱠᱷᱟᱜ ᱠᱟᱱᱟ᱾ ᱱᱚᱣᱟ ᱯᱚᱞᱤᱴᱮᱠᱱᱤᱠ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱴᱮᱠᱱᱤᱠᱮᱞ ᱮᱰᱩᱠᱮᱥᱚᱱ ᱠᱟᱭᱩᱱᱥᱤᱞ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ, ᱟᱨ ᱮ.ᱟᱭ.ᱥᱤ.ᱴᱤ.ᱤ, ᱱᱟᱣᱟ ᱫᱤᱞᱞᱤ ᱦᱚᱛᱮᱛᱮ ᱢᱟᱹᱱ ᱮᱢ ᱢᱮᱱᱟᱜᱼᱟ᱾

ᱪᱟᱪᱞᱟᱣ

ᱵᱤᱵᱷᱟᱜᱽ
ᱯᱩᱨᱩᱞᱤᱭᱟᱹ ᱯᱚᱞᱤᱴᱮᱠᱱᱤᱠ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱴᱮᱠᱱᱤᱠᱮᱞ ᱮᱰᱩᱠᱮᱥᱚᱱ ᱠᱟᱭᱩᱱᱥᱤᱞ ᱵᱳᱨᱰ ᱟᱨ ᱵᱷᱟᱨᱚᱛ ᱡᱟᱠᱟᱛ ᱴᱮᱠᱱᱤᱠᱮᱞ ᱥᱮᱪᱮᱫ ᱢᱟᱰᱮᱨ ᱩᱢᱩᱞ ᱨᱮ ᱢᱮᱱᱟᱜᱼᱟ᱾ ᱱᱚᱸᱰᱮ ᱫᱚ ᱢᱚᱬᱮ ᱜᱚᱴᱟᱱ ᱪᱟᱸᱜᱟ ᱪᱮᱛᱟᱱ ᱨᱮ ᱰᱤᱯᱞᱳᱢᱟ ᱰᱤᱜᱽᱨᱤ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱥᱮᱢᱤᱥᱴᱟᱨ ᱵᱤᱱᱤᱰ ᱫᱚ ᱡᱟᱣ ᱥᱮᱨᱢᱟ ᱜᱮ ᱡᱟᱱᱩᱣᱟᱨᱤ (ᱢᱟᱨᱮ ᱥᱮᱢᱤᱥᱴᱟᱨ) ᱟᱨ ᱡᱩᱱ ᱪᱟᱸᱫᱚ ᱨᱮ ᱦᱩᱭᱩᱜᱼᱟ᱾

 ᱪᱟᱸᱜᱟ ᱦᱟᱛᱟᱣ ᱦᱩᱭᱩᱜ ᱠᱟᱱᱟ ᱤᱞᱮᱠᱴᱨᱚᱱᱤᱠᱥ ᱟᱨ ᱴᱮᱞᱤᱠᱚᱢᱤᱭᱩᱠᱮᱥᱚᱱ ᱤᱧᱡᱤᱱᱤᱭᱚᱨᱤᱝ ᱓᱐  ᱥᱤᱵᱷᱤᱞ ᱤᱧᱡᱤᱱᱤᱭᱚᱨᱤᱝ  ᱙᱐ ᱤᱞᱮᱠᱴᱨᱤᱠᱟᱞ ᱤᱧᱡᱤᱱᱤᱭᱚᱨᱤᱝ  ᱖᱐ ᱢᱮᱠᱟᱱᱤᱠᱮᱞ ᱤᱧᱡᱤᱱᱤᱭᱚᱨᱤᱝ ᱖᱐ ᱫᱩᱨᱤᱵᱽ ᱵᱤᱨᱫᱟᱹ (ᱢᱮᱴᱟᱞᱚᱡᱤ) ᱖᱐

ᱞᱟᱭᱵᱽᱨᱮᱨᱤ

ᱯᱚᱨᱚᱵᱽ
ᱯᱩᱨᱩᱞᱤᱭᱟᱹ ᱯᱚᱞᱤᱴᱮᱠᱱᱤᱠ ᱜᱟᱶᱛᱟ ᱦᱚᱛᱮᱛᱮ  ᱡᱟᱣ ᱥᱮᱨᱢᱟ ᱜᱮ ᱨᱮᱥᱳᱱᱟᱱᱥ ᱧᱩᱛᱩᱢ ᱢᱤᱫ ᱯᱚᱨᱚᱵᱽ ᱦᱩᱭᱩᱜᱼᱟ᱾

ᱯᱟᱛᱷᱟᱢ
ᱱᱚᱣᱟ ᱠᱚᱞᱮᱡᱽ ᱯᱟᱛᱷᱟᱢ ᱨᱮᱭᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱠᱟᱨᱤᱜᱚᱲ᱾

ᱦᱳᱥᱴᱮᱞ
ᱥᱟᱱᱟᱢ ᱦᱳᱥᱴᱮᱞ ᱨᱮ ᱟᱯᱟᱱ ᱟᱹᱯᱤᱱ ᱫᱟᱫᱟ ᱩᱛᱩᱭ ᱦᱚᱲ ᱢᱮᱱᱟᱜ ᱠᱚᱣᱟ ᱠᱟᱛᱮ ᱩᱱᱠᱩ ᱵᱷᱟᱜᱮ ᱞᱮᱠᱟᱱ ᱥᱮᱛᱟᱜ ᱡᱚᱢ, ᱢᱟᱸᱡᱟᱱ ᱟᱨ ᱠᱮᱫᱩᱜ ᱠᱚ ᱧᱟᱢ ᱢᱟ᱾ ᱡᱟᱣ ᱥᱮᱨᱢᱟ ᱜᱮ ᱵᱳᱨᱰᱟᱨᱟᱨᱥ ᱦᱚᱛᱮᱛᱮ ᱦᱳᱥᱴᱮᱞ ᱠᱚ ᱢᱩᱸᱫᱽ ᱨᱮ ᱠᱨᱤᱠᱮᱴ, ᱯᱷᱩᱴᱵᱚᱞ ᱟᱨ ᱵᱷᱚᱞᱤᱵᱚᱞ ᱦᱮᱯᱨᱟᱣ ᱥᱟᱯᱲᱟᱣ ᱦᱩᱭᱩᱜᱼᱟ᱾ ᱥᱟᱱᱟᱢ ᱦᱳᱥᱴᱮᱞ ᱨᱮᱭᱟᱜ ᱯᱩᱭᱞᱩ ᱠᱚᱴᱷᱟ ᱨᱮ ᱠᱚᱢᱚᱱ ᱚᱲᱟᱜ ᱨᱮᱭᱟᱜ ᱥᱩᱵᱤᱫᱷᱟᱹ ᱢᱮᱱᱟᱜᱼᱟ᱾ ᱟᱨ ᱚᱱᱟ ᱫᱚ ᱴᱤᱵᱷᱤ, ᱥᱮᱨᱮᱧ ᱥᱟᱯᱟᱵᱽ ᱟᱨ ᱠᱨᱟᱢᱵᱳᱨᱰ ᱛᱮ ᱥᱟᱡᱟᱣ ᱢᱮᱱᱟᱜᱼᱟ᱾

ᱦᱮᱡᱽ ᱥᱮᱱ
ᱯᱩᱨᱩᱞᱤᱭᱟᱹ ᱯᱚᱞᱤᱴᱮᱠᱱᱤᱠ ᱠᱮᱢᱯᱟᱥ ᱨᱮᱭᱟᱜ ᱥᱟᱢᱟᱝ ᱠᱷᱚᱱ ᱜᱮ ᱵᱟᱥ ᱨᱮᱭᱟᱜ ᱥᱩᱵᱤᱫᱷᱟᱹ ᱢᱮᱱᱟᱜᱼᱟ᱾ ᱠᱮᱢᱯᱟᱥ ᱫᱚ ᱯᱩᱨᱩᱞᱤᱭᱟᱹ ᱨᱮᱞ ᱥᱴᱮᱥᱚᱱ ᱠᱷᱚᱱ ᱓ ᱠᱤᱞᱳᱢᱤᱴᱟᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱦᱟᱣᱲᱟ ᱨᱮᱞ ᱥᱴᱮᱥᱚᱱ ᱠᱷᱚᱱ ᱓᱒᱓ ᱠᱤᱞᱳᱢᱤᱴᱟᱨ ᱥᱟᱺᱜᱤᱧᱟ᱾ ᱯᱩᱨᱩᱞᱤᱭᱟᱹ ᱨᱮᱞ ᱥᱴᱮᱥᱚᱱ ᱫᱚ ᱮᱛᱚᱢᱼᱥᱟᱢᱟᱝ ᱨᱮᱞᱣᱮ ᱨᱮᱭᱟᱜ ᱥᱴᱮᱥᱚᱱ ᱠᱟᱱᱟ᱾ ᱨᱩᱯᱚᱥᱤ ᱵᱟᱝᱞᱟ ᱮᱠᱥᱯᱨᱮᱥ ᱟᱨ ᱦᱟᱣᱲᱟ-ᱪᱚᱠᱨᱚᱫᱷᱚᱨᱯᱩᱨ ᱯᱮᱥᱮᱧᱡᱟᱨ ᱫᱚ ᱥᱚᱡᱷᱮ ᱦᱟᱣᱲᱟ ᱠᱷᱚᱱ ᱯᱩᱨᱩᱞᱤᱭᱟᱹ ᱛᱮ ᱦᱤᱡᱩᱜ ᱥᱮᱱᱚᱜᱼᱟ᱾ ᱟᱨᱢᱤᱫ ᱦᱚᱨ ᱫᱚ ᱦᱩᱭᱩᱜ ᱠᱟᱱᱟ ᱦᱟᱣᱲᱟ ᱠᱷᱚᱱ ᱟᱥᱟᱱᱥᱳᱞ ᱥᱮᱫ ᱛᱮ ᱟᱨ ᱱᱚᱣᱟ ᱦᱚᱨ ᱛᱮᱫᱚ ᱥᱚᱡᱷᱮ ᱦᱚᱨ ᱠᱷᱚᱱ ᱠᱚᱢ ᱚᱠᱛᱚ ᱮ ᱦᱟᱛᱟᱣᱟ᱾

ᱵᱷᱩᱨᱛᱤ
ᱵᱷᱩᱨᱛᱤ ᱥᱟᱱᱟᱭᱮᱫ ᱠᱚ ᱯᱟᱹᱴᱷᱩᱣᱟᱹ ᱠᱚ ᱯᱩᱭᱞᱩ ᱨᱮ ᱡᱮᱠᱥᱯᱳ ᱮᱱᱴᱨᱮᱱᱥ ᱵᱤᱱᱤᱰ ᱯᱟᱥ ᱦᱩᱭᱩᱜ ᱛᱟᱠᱚᱣᱟ᱾ ᱯᱟᱥ ᱟᱠᱟᱱ ᱯᱟᱹᱴᱷᱩᱣᱟᱹ ᱠᱚ ᱠᱚᱞᱮᱡᱽ ᱨᱮᱭᱟᱜ ᱠᱟᱭᱩᱱᱥᱮᱞᱤᱝ ᱦᱚᱛᱮᱛᱮ ᱵᱟᱪᱷᱟᱣ ᱦᱩᱭᱩᱜᱼᱟ᱾ ᱡᱮᱠᱥᱯᱳ ᱮᱱᱴᱨᱮᱱᱥ ᱵᱤᱱᱤᱰ ᱨᱮ ᱯᱮᱭᱟ ᱥᱟᱛᱟᱢ ᱛᱟᱦᱮᱸᱱᱟ: ᱯᱷᱤᱡᱤᱠᱥ, ᱠᱮᱢᱤᱥᱴᱨᱤ ᱟᱨ ᱮᱞᱠᱷᱟ ᱥᱟᱬᱮᱥ᱾ ᱟᱭ.ᱴᱤ.ᱟᱭ ᱦᱚᱛᱮᱛᱮ ᱴᱨᱮᱱᱤᱝ ᱠᱚ ᱧᱟᱢ ᱟᱠᱟᱫ ᱯᱟᱹᱴᱷᱩᱣᱟᱹ ᱠᱚᱫᱚ ᱫᱚᱥᱟᱨ ᱥᱮᱨᱢᱟ ᱠᱷᱚᱱ ᱥᱚᱡᱷᱮ ᱠᱚ ᱵᱷᱩᱨᱛᱤ ᱫᱟᱲᱮᱭᱟᱜᱼᱟ᱾

ᱵᱟᱨᱦᱮ ᱡᱚᱱᱚᱲ
 Orkut community of Purulia Polytechnic
 WBSCTE website
 Campus Wikimapia Link
http://www.puruliapolytechnic.in 

ᱛᱷᱚᱠ: ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱚᱞᱤᱴᱮᱠᱱᱤᱠ ᱠᱚᱞᱮᱡᱽ
ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱴᱮᱠᱱᱤᱠᱮᱞ ᱠᱚᱞᱮᱡᱽ<

ᱥᱟᱹᱠᱷᱟᱹᱭᱟᱹᱛ